**Kankaanpään kaupungin urheilijastipendi- ja palkitsemissääntö**

1. Urheilijalla on oltava väestökirjalain mukainen **kotipaikka Kankaanpään kaupungissa tai hänen on edustettava kankaanpääläistä urheiluseuraa.** Jos kankaanpääläisissä urheiluseuroissa ei ole valittavana urheilijan harrastamaa urheilulajia, hän on oikeutettu stipendiin kunnan ulkopuolista seuraa edustaessaan. Lautakunta voi harkintansa mukaan muistaa tunnustuspalkinnolla sellaista urheilijaa, joka on henkikirjoilla toisessa kunnassa ja edustaa kankaanpääläistä urheiluseuraa, jos urheilumenestyksestä on kunnalle huomattavaa pr-arvoa. Lautakunta voi hankintansa mukaan palkita myös joukkueen.
2. Stipendiin oikeuttava mitalisija on saavutettava **SM-kilpailujen lajeissa**, jotka kuuluvat urheiluseurojen tai olympiakilpailujen ohjelmaan. Stipendillä voidaan palkita myös edustusurheilijoita. Sarjat, joista urheilija voidaan palkita, ovat 15-vuotiaat - yleinen sarja.
3. Talousarvioon varataan vuosittain stipendeihin noin 2000 - 3000 euron määräraha.
4. Kaikki urheilijat, jotka ovat saavuttaneet menestystä SM-statuksen omaavassa kilpailussa sijoittuen kolmen parhaan joukkoon, palkitaan kunniamaininnoin palkintolautasella tai muulla muistoesineellä **sarjasta 14-vuotiaat – yleinen sarja.**
5. Urheilijalla on oikeus vain yhteen stipendiin kalenterivuosittain ja se annetaan hänelle parhaan saavutuksen mukaan.
6. Urheiluseurat antavat kulttuuri- ja vapaa-aikalautakunnalle vuosittain 31.12 mennessä esitykset palkittavista urheilijoista.
7. Myös yksityinen henkilö voi tehdä kulttuuri- ja vapaa-aikalautakunnalle esityksen stipendillä palkittavasta henkilöstä.
8. Kankaanpään vuoden urheilija valitaan yhteistyössä Kankaanpään Seutu-nimisen lehden kanssa.

Asiantuntijaraatiin kuuluu kolme (3) henkilöä, joista yhden nimeää kulttuuri-ja vapaa-aikalautakunta.

Valinnassa huomioidaan myös yleisöäänet.

1. Vuosittain palkitaan myös tyttö-ja poikaurheilija, vuoden veteraaniurheilija, vuoden vetäjä ja vuoden

seuratyöntekijä erillisillä palkinnoilla. Nämä voidaan nimetä vain kerran.

Kankaanpään kaupunki

Kulttuuri- ja vapaa-aikalautakunta 17.11.2016